# Teksasa

|  |
| --- |
| **Teksasa** |
| Texas |
| —  **ASV štats**  —  |
| Paloduro kanjonsPaloduro kanjons |
|

|  |  |
| --- | --- |
|  **Karogs** |  **Emblēma** |

 |
| Devīze: *Friendship* |
| Teksasas atrašanās vieta ASV |
| Pārvaldes centrs
  | Ostina
 |
| Lielākā pilsēta
  | Hjūstona
 |
| Oficiālā valoda
  | angļu valoda
 |
| Valsts
 |  Amerikas Savienotās Valstis |
| Dibināts | 1845. gada 29. decembrī (28. ASV pavalsts) |
| **Administrācija** |
|  - Gubernators
  | Gregs Ebots (R)  |
|  - Vicegubernators
  | Dens Patriks (R)  |
| **Platība**  |
|  - Kopējā
  | 695 662 km² |
|  - Sauszeme | 676 587 km² |
|  - Ūdens | 19 075 km² |
| **Iedzīvotāji** (2024) |
|  - Kopā | 31 290 831 |
|  - Blīvums | 45/km² |
|  - Rasu sastāvs | latino — 40,2 % baltie — 39,8 % melnie — 12,8 % aziāti — 6,1 % |
|  - Reliģijas | protestanti — 47 % katoļi — 28 % nereliģiozi — 20 % |
| ISO 3166 kods | US-TX |
| **Mājaslapa:** texas.gov |
|  **Teksasa Vikikrātuvē** |

**Teksasa** (angļu: *Texas*, izrunā: [ˈtɛksəs]) ir otrs lielākais štats Amerikas Savienotajās Valstīs gan pēc platības, gan pēc iedzīvotāju skaita. No kontinentālajiem štatiem Teksasa pēc platības ir vislielākā. Tā atrodas ASV Dienvidu un Dienvidrietumu reģionā. Teksasa robežojas ar Meksiku, kā arī ar Ārkanzasas, Luiziānas, Oklahomas un Ņūmeksikas štatiem. Dienvidaustrumos to apskalo Meksikas līcis. Lielāko daļu no robežām veido upes: ziemeļaustrumos stata robeža sakrīt ar Redriveras tecējumu, rietumos ar Sabīnas upi, bet dienvidrietumos ar Riograndi.

Štata administratīvais centrs ir Ostina, lai gan lielākā pilsēta pēc iedzīvotāju skaita ir Hjūstona. Hjūstona ir ASV ceturtā lielākā pilsēta. Par Ostinu lielākas ir arī Sanantonio, kas ir septītā lielākā ASV, un Dalasa. Kopš 2015. gada 20. janvāra Teksasas štata gubernators ir Gregs Ebots (*Greg Abbott*). Cilvēki Teksasu dēvē arī par "Vientuļās zvaigznes štatu" (*Lone Star State*). Štata devīze ir "Draudzība" (*Friendship*). Štata simbolizējošais putns ir zobgaļstrazds (*Mimus polyglottos*).

## Vēsture

Ir atrastas liecības, ka pirmie cilvēki Teksasas teritorijā dzīvoja pirms 37 tūkstošiem gadu. 16. gadsimtā tur atradās Kedo (*Caddo*) valsts, ko veidoja vairākas Amerikas pamatiedzīvotāju ciltis. Pirmie spāņi Teksasā ieradās 1528. gadā, kas šo teritoriju nosauca par Teksasu, kas indiāņu valodā nozīmēja "draugi" jeb "sabiedrotie".

1685. gadā franči izveidoja pirmo pastāvīgo apmetni, kas tolaik bija daļa no Franču Luiziānas. Pēc Septiņgadu kara 1736. gadā to atguva Spānija.
1836. gadā sacēlušies amerikāņu kolonisti pasludināja Teksasas Republikas izveidi, ko atzina ASV. Pēc Teksasas kļūšanas par ASV 28. pavalsti 1845. gadā sākās ASV—Meksikas karš.

* Jaunās Spānijas teritorija (1800)
* Teksasa kā Spānijas daļa pēc 1819. gada Adamsa-Onisa robežlīguma
* Pirmā Meksikas Republika 1824. gadā, kuras ziemeļu robežu noteica ASV un Spānijas 1819. gada robežlīgums
* Teksasas Republika (1836–1845)

## Lielākās pilsētas

| Vieta | Pilsēta | Iedzīvotāju skaits |
| --- | --- | --- |
| 1 | Hjūstona | 2 320 268 |
| 2 | Sanantonio | 1 547 253 |
| 3 | Dalasa | 1 343 573 |
| 4 | Ostina | 978 908 |
| 5 | Fortvērta | 909 585 |
| 6 | Elpaso | 681 728 |
| 7 | Ārlingtona | 398 854 |
| 8 | Korpuskristi | 326 586 |
| 9 | Pleino | 287 677 |
| 10 | Lereido | 262 491 |
| 11 | Laboka | 258 862 |
| 12 | Gārlenda | 239 928 |
| 13 | Ērvinga | 239 798 |
| 14 | Frisko | 200 490 |
| 15 | Amarilo | 199 371 |
| 16 | Makkinlija | 199 177 |
| 17 | Grandprērija | 194 543 |
| 18 | Braunsvila | 182 781 |
| 19 | Kilīna | 151 666 |
| 20 | Pasadīna | 151 227 |

## Skatīt arī

* Marfa

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Teksasa.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)
* Katoļu enciklopēdijas raksts (angliski)

* (angliski) A Texas and Texas History Resource Lone Star Junction
* (angliski) The National Magazine of Texas Texas Monthly